ไฟเขียวหวยออนไลน์ ถกแก้กม.ก่อนสิ้นปีนี้
บอร์ดสลากฯ เตรียมเคาะออกสลากออนไลน์ก่อนสิ้นปี หลังได้ไฟเขียวแก้กฎหมาย
29 ต.ค. 2565

บอร์ดสลากฯ เตรียมเคาะออกสลากออนไลน์ก่อนสิ้นปี หลังได้ไฟเขียวแก้กฎหมาย
นายสมชัย สัจจพงษ์ อธิบดีกรมศุลกากร ในฐานะประธานกรรมการสำนักงานสลากกินแบ่งรัฐบาล เปิดเผยว่า ในวันที่ 24 ธ.ค.นี้ คณะกรรมการสำนักงานสลากฯ จะประชุมเพื่อพิจารณาแก้ พ.ร.บ.สำนักงานสลาก พ.ศ. 2517 หลังจากที่ได้รับความเห็นชอบในหลักการเบื้องต้นจาก ม.ร.ว.ปรีดิยาธร เทวกุล รองนายกรัฐมนตรีและนายวิสุทธิ์ ศรีสุพรรณ รมช.คลัง แล้ว
ทั้งนี้ ประเด็นสำคัญที่ต้องหารือ คือ จะออกผลิตภัณฑ์สลากรูปแบบใหม่เพื่อเพิ่มทางเลือกให้ประชาชน และแก้ปัญหาสลากเกินราคา ซึ่งสลากออนไลน์นับเป็นหนึ่งในทางเลือกต้นๆ
นอกจากนี้ จะพิจารณาเพิ่มกองทุนรับซื้อสลากเลขไม่สวยไว้ใน พ.ร.บ.สลากใหม่ และจะนำผลตรวจสอบผู้ค้าสลากที่ทำผิดขายสลากเกินราคา 23 ราย เข้าที่ประชุมด้วย โดยเห็นว่าการออกตรวจของสำนักงานสลากฯ ยังไม่มีประสิทธิภาพ อย่างไรก็ตามถ้ายังเป็นประธานสลากฯ อยู่ ก็จะเดินหน้ามาตรการที่เหมาะสมเพื่อแก้ปัญหาสลากแพงต่อไป